**ПРОЕКТОДОГОВОР**

**Обслужване на работниците и служителите на „Софийска вода“ АД от Служба по трудова медицина /СТМ/, регистрирана по реда на чл. 25в от Закона за здравословни и безопасни условия на труд (ЗЗБУТ)**

Настоящият договор се сключи на ………………… 2023 г., в гр. София, между:

“СОФИЙСКА ВОДА” АД, per. в Търговския регистър към Агенцията по вписванията с ЕИК 130175000, представлявано от Васил Тренев, в качеството си на Изпълнителен директор, наричано за краткост в този договор Възложител

и

…………………………., peг. в Търговския регистър към Агенцията по вписванията с ЕИК …………………, представлявано от ……………………………, в качеството си на …………………., наричано за краткост в този договор Доставчик

Възложителят възлага, а изпълнителят приема и се задължава да извършва услугите, предмет на обществената поръчка за: **Обслужване на работниците и служителите на „Софийска вода“ АД от Служба по трудова медицина /СТМ/, регистрирана по реда на чл. 25в от Закона за здравословни и безопасни условия на труд (ЗЗБУТ)**, съгласно одобрено от възложителя техническо - финансово предложение на изпълнителя, което е неразделна част от настоящия Договор.

**Възложителят и изпълнителят се договориха за следното:**

1. В този Договор думите и изразите имат същите значения, както са посочени съответно в Раздел Г: „Общи условия на договора”.
2. Следните документи трябва да се съставят, четат и тълкуват като част от настоящия Договор, и в случай на несъответствие при тълкуване имат предимство в посочения по – долу ред:
   1. Договор;
   2. Раздел А: Техническо задание – предмет на договора;
   3. Раздел Б: Цени и данни;
   4. Раздел В: Специфични условия на договора;
   5. Раздел Г: Общи условия на договора за услуги;
3. Изпълнителят приема и се задължава да извършва услуги, предмет на настоящия договор, в съответствие с изискванията на договора.
4. В съответствие с качеството на извършваните услуги, Възложителят се задължава да заплаща на изпълнителя, съгласно единичните цени по Договора, вписани в ценовата таблица към настоящия Договор, по времето и начина, посочени в Раздел Б: Цени и данни и в Раздел Г: Общи условия на договора.
5. Договорът се сключва за срок от 12 /дванадесет/ месеца, , считано от датата на първото възлагане. В случай, че към 12.11.2023 г. не е изпратена поръчка, срокът на договора започва да тече от същата дата. В случай, че договорът се сключи след посочената датата, то той влиза в сила, считано от датата на подписването му.
6. Максималната стойност на договора, без подновяванията, е 29 900 лв. /двадесет и девет хиляди и деветстотин лева/ без ДДС.
7. В случай че изпълнителят в офертата си се е позовал на капацитета на трето лице, за изпълнението на поръчката, изпълнителят и третото лице, чийто капацитет е използван за доказване на съответствие с критериите, свързани с икономическото и финансовото състояние, носят солидарна отговорност.
8. В случай че изпълнителят е обявил в офертата си ползването на подизпълнител/и, то той е длъжен да сключи договор/и за подизпълнение.
9. **\*** Контролиращ служител по договора от страна на Възложителя: Христа Кадиева.
10. **\*** Контролиращ служител по договора от страна на Изпълнител:…………………………………………………………………………………………………………………..

Настоящият Договор се сключи в два еднообразни екземпляра, по един за всяка от страните, въз основа и в съответствие с българското право.

|  |  |
| --- | --- |
| /………………………………./  ………………………………  …………………………….  **ИЗПЪЛНИТЕЛ** | /………………………………./  Васил Тренев  Изпълнителен директор  Софийска вода АД  **ВЪЗЛОЖИТЕЛ** |

**РАЗДЕЛ А: ТЕХНИЧЕСКО ЗАДАНИЕ-ПРЕДМЕТ НА ДОГОВОРА**

1. Предмет на договора е услуга за обслужване на работниците и служителите на „Софийска вода“ АД от Служба по трудова медицина в съответствие с утвърдени стандарти за качество и изискванията на нормативните актове за осигуряване на здраве и безопасност при работа, съгласно Закона за здравословни и безопасни условия на труд.
2. На изпълнителя не се гарантират количества от възлаганите услуги, извън задължителния пакет /текущи дейности/, тъй като зависят от естеството на работа на дружеството като: организация на работа, въвеждане на ново оборудване или технологии, необходимост от допълнителни анализи на работните процеси или здравословното състояние на работещите и/или други фактори, свързани с дейността на Дружеството.
3. Възможно е възлагане на допълнителни задачи, различни от описаните в поръчката при възникване на необходимост от такива и при условие, че не противоречат на функциите и задачите на СТМ, регламентирани в нормативните актове.
4. Място на изпълнение- Наблюдението на работните процеси ще се извършва по локации/станции, административни сгради и др. обособени стационарни работни места/ и/или на обичайни/характерни временни работни места, намиращи се на територията на Столична община и община Самоков. Основните стационарни локации са:
   1. Офис на „Софийска вода" АД, Бизнес Център Интерпред Цар Борис, бул. "Цар Борис III" № 159 - административна сграда;
   2. ПСПВ - Бистрица и Панчарево;
   3. СПСОВ - Кубратово и ЛПСОВ - Войнеговци;
   4. Работни помещения на Военна рампа, Баталова воденица и др. в различни точки на гр. София, както и помещения на яз. Бели Искър, Мала Църква и други, намиращи се на територията на община Самоков.
5. **Основните дейности на СТМ, предмет на договора са:**
   1. Наблюдение, анализ и оценка на здравното състояние на работещите във връзка с условията на труд на всички обслужвани работещи, включително и на тези с повишена чувствителност и намалена резистентност или на тези, чийто дейности попадат под допълнителни или специализирани разпоредби като работещите, изложени на:
   2. потенциален риск за здравето и безопасността от биологични агенти и/или химични агенти;
   3. инцидентна и с ниска интензивност експозиция на прах от азбестосъдържащи материали;
   4. работа на височина;
   5. работа в ограничени пространства;
   6. работа на открито;
   7. работа в изкопи;
   8. работа в потенциално експлозивна среда;
   9. работа с видеодисплей;
   10. работа с хлор и други химични вещества и смеси;
   11. работа с течности под налягане;
   12. ръчна работа с тежести;
   13. други специфични рискови фактори.
6. **Наблюдението и анализът обхващат:**
   1. Посещения и наблюдения на извършвани дейности по работни места на „Софийска вода“ АД;
   2. Предоставяне на информация на медицинските специалисти, извършващи периодичните медицински прегледи, по отношение на идентифицираните опасности и установения риск за здравето и безопасността на работещите;
   3. Уведомяване на избрания общопрактикуващ лекар за заболяване или отклонения във физиологичните показатели на работещия, които се нуждаят от диагностично уточняване или лечение;
   4. Изготвяне на заключение за пригодността на работещия да изпълнява даден вид работа.
   5. Препоръки за повишаване на безопасността и здравето на работниците и служителите на „Софийска вода“ АД.
7. **Консултиране и подпомагане на работодателя за:**
   1. Прилагане на превантивните подходи за осигуряване на здравословни и безопасни условия на труд и за въвеждане на принципа на постоянното подобряване на управлението на дейностите по здраве и безопасност;
   2. Създаване на организация за безопасност и здраве при работа чрез:
      1. участие в процеса за оценка на професионалните рискове и анализ на здравното състояние на работещите;
      2. предлагане на мерки за отстраняване и намаляване на установения риск;
   3. Разработване на препоръки за преустройство на работното място, организацията на труда и трудовото натоварване на работещи, които се нуждаят от специална закрила.
   4. Организира медицински прегледи и изследвания за преценка на пригодността на работещите и за ранното откриване на изменения в организма в резултат от въздействия на работната среда и трудовия процес, като:
      1. предлага вида на медицинските специалисти, извършващи прегледите и необходимите изследвания за работещите при постъпване на работа;
      2. координира и осигурява извършването на първоначални медицински прегледи и изследвания на територията на град София;
      3. предлага списък на професиите и длъжностите, при които работещите подлежат на задължителни периодични медицински прегледи и изследвания;
      4. предлага вида на медицинските специалисти, извършващи необходимите периодични прегледи и изследвания;
      5. предлага честотата на провеждане на периодичните медицински прегледи и изследвания.
   5. Консултиране и подпомагане на Комитета по условия на труд, представителите на работниците и/или самите работници в планирането, и организирането на дейностите по:
      1. Осигуряване и поддържане на здравословни и безопасни условия на труд;
      2. Укрепване на здравето и работоспособността на работещите във връзка с извършваната от тях работа;
      3. Приспособяване на работата към възможностите на работещия, като се отчита неговото физическо и психическо здраве.
      4. Обучение на работещи и длъжностни лица по правилата за опазване на здравето и безопасността при работа;
      5. Консултира работниците и служителите по въпроси за здравето и безопасността при работа, в това число гарантирана възможност за връзка по телефон и имейл с офис на СТМ – 8 часа дневно;
      6. Води и съхранява документацията, определена с Наредба № 3/2008 г.;
      7. Изготвя извадков анализ на заболеваемостта за временна неработоспособност на работниците и служителите на „Софийска вода“ АД;
      8. Изготвя обобщен годишен анализ на здравното състояние на работниците и служителите на „Софийска вода“ АД, определен с Наредба № 3/2008 г;
8. **Срокове за изпълнение**
   1. Изпълнителят трябва да осигури непрекъснато обслужване от СТМ на работещите в дружеството и да изготвя исканите документи, заявени по електронен път от Възложителя, в следните рамки:
      1. До 24 часа от изпращане на запитването:
         1. Заключения за здравословната пригодност след първоначални медицински прегледи и изследвания;
         2. Производствена характеристика за явяване на ТЕЛК/НЕЛК или ЛКК;
         3. Становище по предоставено решение на ТЕЛК или ЛКК;
         4. Участие/становище по разследване и анализ на трудови злополуки.
      2. До 5 дни от изпращане на поканата - участие в Комисия по трудоустрояване, Комитета по условия на труд;
      3. До 10 дни след предоставяне или искане на документи за:
         1. заключения за здравословната пригодност на работещите след провеждане на периодични медицински прегледи;
         2. при разследване на професионално заболяване.
      4. До 20 дни за предоставяне на допълнителна информация, становища и др. документи, свързани с обслужването от службата по трудова медицина, за които не е посочен по-кратък срок, съобразно изисквания или възникнали необходимости. Времето по тази точка може да се увеличи за конкретни дейности след обсъждане и приемане на обосновано предложение за това.
   2. Изпълнителят предварително уточнява с Възложителя дните и часовете на посещенията и наблюденията на работните места на територията на „Софийска вода“ АД, за да се съобразяват с производствените реалности и възможности.
   3. Предоставянето на документите или изпълняването на дейностите трябва да се извършва в срок, с необходимото качество и компетентност от страна на Изпълнителя и стриктно спазване на съответните нормативни изисквания.
   4. Изпълнителят се уведомява за необходимостта от изготвяне на даден документ, становище и т.н. по електронен път от страна на Възложителя.
   5. Изпълнителят се задължава незабавно да уведоми Възложителя за промяна на следните обстоятелства:

* Заличена регистрация;
* Промяна на адреса, седалището и/или на юридическото лице;
* Промяна в минималния състав на СТМ, вписан в публичния регистър на службите.

При условие на пререгистрация в срока на договора, Изпълнителят се задължава незабавно да уведоми Възложителя за обстоятелствата по промяна и за валидността на регистрацията. Договорът се прекратява незабавно при заличаване на регистрацията или липсата на такава след промяна на нормативни изисквания.

**РАЗДЕЛ Б: ЦЕНИ И ДАННИ**

1. **Цени и начин на плащане** 
   1. Посочените цени в ценовите таблици включват транспортните разходи до съответното място на изпълнение (DDP място за доставка/изпълнение, съгласно Incoterms 2020), както и всички разходи и такси, платими от Възложителя.
   2. Цените са без ДДС, закръглени с точност до втория знак след десетичната запетая и изразени само в български лева.
   3. Цените са постоянни за срока на Договора.
   4. До пето число на месеца Изпълнителят издава коректно попълнена фактура въз основа на писмено потвърждение от Възложителя за извършените услуги.
   5. Плащането, се извършва ежемесечно въз основа на подписан без възражения от страна на Възложителя приемо – предавателен протокол за предаване на документи от извършените дейности.
   6. Изпълнителят издава коректно попълнена фактура в срок до 5 /пет/ дни, след подписването на приемо-предавателен протокол.
   7. Плащането ще се извършва съгласно раздел чл.6 „Плащане, ДДС и гаранция за изпълнение” от раздел Г: „Общи условия на договора”.

**ЦЕНОВА Таблица 1 – списък на текущите дейности /основен месечен пакет/**

|  |  |  |
| --- | --- | --- |
| **№** | **Текущи дейности** |  |
|  | Изготвяне на заключения за пригодността на работещите да изпълняват даден вид работа въз основа на нормативните актове за осигуряване на здраве и безопасност при работа, оценката на риска на работното място и резултатите от проведените медицински прегледи и изследвания, съгласно Приложение № 4 към [чл. 11, ал. 5](javascript:%20Navigate('чл11_ал5');) на Наредба № 3/2008 г.:   * При постъпване на работа; * След провеждане на периодични профилактични прегледи; * Други медицински прегледи. |  |
|  | Предоставяне на информация на работещите за здравните рискове, свързани с работата и резултатите от проведените медицински прегледи и изследвания |  |
|  | Участие в изготвянето на производствени характеристики за явяване пред комисия за експертиза на работоспособността. |  |
|  | Участие в процеса на преоценка на риска за здравето и безопасността на работещите, съгласно нормативните изисквания, включително и посещения на работните места и наблюдения на извършваната дейност по работни места. |  |
|  | Изготвяне и/или даване на индивидуални съвети на работещите във връзка със здравето и безопасността при работа. |  |
|  | Предлагане на препоръки за преустройството на работното място, организацията на труда и трудовото натоварване на работещи, които се нуждаят от специална закрила (на база на получени експертни решения или болнични). |  |
|  | Оценяване на ефективността за предприети мерки за управление на риска. |  |
|  | Водене и съхраняване на здравни досиета на електронен и хартиен носител съгласно Приложение № 6 към [чл. 11, ал. 10](javascript:%20Navigate('чл11_ал10');) на Наредба № 3/2008 г. |  |
|  | Подпомагане на работодателя при изпълнението на нормативно установените изисквания, свързани със здравословните и безопасни условия на труд. Препоръки за прилагане на съществуваща и новоизлязла нормативна уредба по БЗР. |  |
|  | Съдействие при разработване на правила, норми и инструкции за осигуряване на здраве и безопасност при работа и даване на становища/съвети на работещите за правилното им прилагане. |  |
|  | Консултиране и подпомагане на работата на Комитета по условия на труд. |  |
|  | Участие в работата на Комисията по трудоустрояване. |  |
|  | Изготвяне на становища по чл. 333, ал. 1 от Кодекса на труда и Наредба № 5/20.02.1987 г. |  |
| **Обща предложена цена на текущите дейности за един месец в лева без ДДС:** | |  |

**ЦЕНОВА ТАБЛИЦА 2 – допълнителен пакет /еднократни дейности/**

|  |  |  |
| --- | --- | --- |
| **№** | **Вид на дейността** | **Единична цена за възложена задача в лв. без ДДС** |
|  | Определяне на необходимите първоначални и периодични медицински прегледи и изследвания по длъжности, според оценката на риска |  |
|  | Изготвяне на годишна програма (списък) за предстоящите периодични медицински профилактични прегледи, включваща:   * Професиите и длъжностите, които подлежат на задължителен периодичен медицински преглед и изследвания; * Вида на прегледите и изследванията; * Вида на медицинските специалисти, които ще извършват прегледите и необходимите изследвания, за преценка на пригодността на работещите, съгласно нормативните актове за осигуряване на здраве и безопасност при работа във връзка с конкретните условия на труд и оценката на риска; * Изготвяне на персонални карти на подлежащите на периодичен профилактичен медицински преглед през годината. |  |
|  | Предоставяне на информация на медицинските специалисти, извършващи периодичните медицински прегледи за идентифицираните опасности и установения риск за здравето и безопасността на работещите. |  |
|  | Уведомяване на общопрактикуващите лекари на работещите за здравните рискове за заболяване или отклонения във физиологичните показатели, които се нуждаят от диагностично уточняване или лечение. |  |
|  | Изготвяне на извадков анализ на заболеваемостта за временна неработоспособност на работниците и служителите на „Софийска вода“ АД. |  |
|  | Изготвяне на годишен анализ на здравното състояние на работещите във връзка с конкретните условия на труд въз основа:   * Резултатите от извършените предварителни и периодични медицински прегледи и изследвания; * Информация за: * Временната нетрудоспособност по данни от болнични листа, предоставени от работодателя; * Трайната неработоспособност и професионални болести; * Трудовите злополуки. |  |
|  | Представяне на годишен анализ на здравното състояние на работещите пред членовете на КУТ. |  |
|  | Участие в оценка на риска на изцяло нови обекти или нови дейности. |  |
|  | Анализ и оценка на риска съгласно нормативни изисквания за специфични рискове – ръчна работа с тежести, химични и биологични агенти, експлозивна атмосфера и т.н. |  |
|  | Становища, предложения за промени и подобрения при производствени аварии, злополуки, ново идентифицирани опасности, включително и участие в частична преоценка на риска след промени в организационната структура и т.н. |  |
|  | Разработване и предлагане на проектопрограма с мерки за предотвратяване, отстраняване, намаляване и управление на установения риск. |  |
|  | Организиране и провеждане на обучение на работещите по правилата за първа помощ, самопомощ и взаимопомощ във връзка с конкретните опасности на работното място. |  |
|  | Участие в разработване на програми и в провеждане на обучения по БЗР (ръководен персонал, провеждащи инструктажи, КУТ и др.) |  |
|  | Предлагане на препоръки за преустройството на работни места, организацията на труда и трудовото натоварване на работещи, които се нуждаят от специална закрила. |  |
|  | Участие в разработването и реализирането на програми за промоция на здравето на работещите на работното място, отстраняване на рисковите фактори от начина на живот, опазване и укрепване на работоспособността и преодоляване на стреса при работа. |  |
|  | Участие в проучвания за професионални болести. Изготвяне на становища по Наредбата за реда за съобщаване, регистриране, потвърждаване, обжалване и отчитане на професионалните болести. |  |
|  | Съгласуване на списъците на подлежащите на задължително застраховане за трудова злополука. |  |
|  | Консултиране на работодателя за прилагането на наредбите за работа при специфични условия и организация на труд. |  |
|  | Консултация при избор на лични предпазни средства. |  |
|  | Участие в разследване на трудови злополуки. Изготвяне на становища при необходимост. |  |
|  | Разработване на физиологични режими на труд и почивка. |  |
|  | Анализ на ефективността на въведените физиологични режими на труд и почивка. |  |
|  | Анализ и предложения за подобрения в създадената организация за безопасност и здраве при работа, включително за извършване на ефективен контрол и управление на процесите по БЗР. |  |
|  | Измерване на физическото натоварване. |  |
|  | Оценка на психическото натоварване и стрес. |  |
|  | Преглед от ТЕРАПЕВТ |  |
|  | Преглед от НЕВРОЛОГ |  |
|  | Преглед от ОФТАЛМОЛОГ |  |
|  | Преглед от ДЕРМАТОЛОГ |  |
|  | Преглед от ХИРУРГ |  |
|  | Преглед от ОТОРИНОЛАРИНГОЛОГ |  |
|  | Функционално изследване на дишането |  |
|  | Ехография на коремните органи |  |
|  | Аудиометрия (с разчитане) |  |
|  | Индиректна ларингоскопия |  |
|  | Провеждане на туберкулинов кожен тест на Манту |  |
|  | Пълна кръвна картина със СУЕ, кръвна захар |  |
|  | Изследване на урина с тест ленти |  |
|  | Бактериологично изследване за носителство на шигели, салмонели, ентеропатогенни Ешерихия коли и коремнотифно носителство |  |
|  | Изследване за чревни хелминти и протозои |  |
| **Обща сума от единичните цени за допълнителен пакет /еднократни дейности/ в лева без ДДС:** | |  |

**РАЗДЕЛ В: СПЕЦИФИЧНИ УСЛОВИЯ НА ДОГОВОРА**

1. **НЕУСТОЙКИ**
   1. Изпълнителят заплаща на Възложителя неустойка в размер на 5% /пет процента/ от стойността на договора, без стойността на опциите и подновяванията, при следните нарушения:
      1. Неизпълнение на услугата в срок, обем и качество, доказавано с направената заявка от Въложителя и липсата на извършена работа от Изпълнителя;
      2. Наложени глоби от контролиращи институции за неправомерно извършени действия и издадени документи;
      3. Несвоевременно информиране за заличена регистрация на СТМ или липсваща такава.
      4. Несвоевременно информиране за промяна в минималния състав на СТМ, вписан в публичния регистър на службите.
      5. При следващо нарушение, на която и да е от изброените по – горе точки, Възложителят има право да прекрати договора едностранно и да задържи гаранцията за добро изпълнение.
   2. В случай че Изпълнителят едностранно прекрати настоящия договор, без да има правно основание за това, той дължи на Възложителя неустойка в размер на 10% (десет процента) от стойността на договора без ДДС и без стойността на подновяванията и опциите.
   3. В случай, че Изпълнителят откаже да изплати неустойка, глоба или санкция, наложена съгласно изискванията на настоящия Договор, Възложителят има право да задържи плащане, да прихване сумите срещу насрещни дължими суми или да приспадне дължимата му сума от гаранцията за изпълнение на договора, внесена от Изпълнителя, за да гарантира изпълнението на настоящия Договор.
   4. Изпълнителят е длъжен да изплати наложените му неустойки в срок до 5 (пет) работни дни от получаването на писмено уведомление от Възложителя за налагането на съответната неустойка.
   5. Налагането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
2. **САНКЦИИ, НАЛАГАНИ НА “СОФИЙСКА ВОДА” АД**
   1. В който и да е момент, във връзка с изпълнение на услугите в договора, поради действие или бездействие от страна на изпълнителя и/или негови служители, на “Софийска вода” АД бъдат наложени санкции по силата на действащото законодателство, изпълнителят се задължава да обезщети Възложителя по всички санкции в пълния им размер.

**РАЗДЕЛ Г: ОБЩИ УСЛОВИЯ НА ДОГОВОРА ЗА УСЛУГИ**

**Съдържание:**

**Член Наименование**

1. ДЕФИНИЦИИИ
2. ОБЩИ ПОЛОЖЕНИЯ
3. ЗАДЪЛЖЕНИЯ НА ИЗПЪЛНИТЕЛЯ
4. ЗАДЪЛЖЕНИЯ НА ВЪЗЛОЖИТЕЛЯ
5. НЕУСТОЙКИ
6. ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО
7. ИНТЕЛЕКТУАЛНА СОБСТВЕНОСТ
8. КОНФИДЕНЦИАЛНОСТ
9. ПУБЛИЧНОСТ
10. СПЕЦИФИКАЦИЯ
11. ВЪТРЕШНИ ПРАВИЛА
12. ЗАПОЗНАВАНЕ С УСЛОВИЯТА НА ОБЕКТИТЕ
13. ИНСПЕКТИРАНЕ И ДОСТЪП ДО ОБЕКТИ И СЪОРЪЖЕНИЯ
14. ПРЕДОСТАВЕНИ АКТИВИ
15. СЛУЖИТЕЛИ НА ИЗПЪЛНИТЕЛЯ
16. УВЕДОМЯВАНЕ ЗА ИНЦИДЕНТИ
17. ПРИЕМАНЕ
18. НЕИЗПЪЛНЕНИЕ
19. ФОРС МАЖОР
20. ЗАСТРАХОВАНЕ И ОТГОВОРНОСТ
21. ПРЕОТСТЪПВАНЕ И ПРЕХВЪРЛЯНЕ НА ЗАДЪЛЖЕНИЯ
22. ПРЕКРАТЯВАНЕ
23. РАЗДЕЛНОСТ
24. ПРИЛОЖИМО ПРАВО
25. ЗАЩИТА НА ЛИЧНИТЕ ДАННИ
26. АНТИКОРУПЦИОННА КЛАУЗА

**Общи условия на договора за услуги**

Общите условия на договора за услуги, са както следва:

1. **ДЕФИНИЦИИ**

Следните понятия следва да имат определеното им по-долу значение. Думи в единствено число следва да се приемат и в множествено и обратно, думи в даден род следва да се възприемат, в който и да е род, ако е необходимо при тълкуването на волята на страните по настоящия договор. Думите, които описват дадено лице, включват всички представлявани от това лице страни по договора, независимо дали са свързани лица по смисъла на Търговския закон или не, освен ако от контекста не е ясно, че са изключени.

Препращането към даден документ следва да се разбира като препращане към посочения документ, както и всички други документи, които го изменят и/ или допълват.

* 1. **“Възложител”** означава “Софийска вода” АД, което възлага изпълнението на услугите по договора.
  2. “**И****зпълнител**” означава физическото или юридическо лице, посочено в договора като изпълнител на съответните услуги, както и техни обединения, и неговите представители и правоприемници.
  3. “**Контролиращ** **служител**” означава лицето, определено от Възложителя, за което Изпълнителят е уведомен и което действа от името на Възложителя и като представител на Възложителя за целите на този договор.
  4. “**Договор**” означава цялостното съглашение между Възложителя и Изпълнителя, състоящо се от следните части, които в случай на несъответствие при тълкуване имат предимство в посочения по – долу ред:
* Договор;
* Раздел А: Техническо задание – предмет на договора;
* Раздел Б: Цени и данни;
* Раздел В: Специфични условия;
* Раздел Г: Общи условия.
  1. “**Цена** **по** **договора**” означава цената/те, посочена/и в Раздел Б: Цени и данни
  2. **„Максимална стойност на договора”** означава пределната сума, която не може да бъде надвишавана при възлагане и изпълнение на договора.
  3. **“Услуги”** – означава всички услуги, описани в Раздел А: Техническо задание – предмет на договора.
  4. “**Обект**” означава всяко местоположение (земя или сграда), в което се предоставят услугите или е предоставено от Възложителя за целите на договора.
  5. “**Системи** **за** **безопасност** **на** **работата**” означава комплект от документи на Възложителя или нормативни актове съгласно българското законодателство, които определят начините и методите за опазване здравето и безопасността при предоставяне на услугите, предмет на договора.
  6. **“Дата на влизане в сила на договора”** означава датата на подписване на договора, освен ако не е уговорено друго.
  7. **“Срок на Договора”** означава предвидената продължителност на предоставяне на услугите, както е определено в договора.
  8. **“Официална инструкция”** означава възлагане, чрез което Възложителят определя началната дата на предоставяне на конкретни услуги, съобразно Раздел А: Техническо задание – предмет на договора.
  9. **“Неустойки”** означава санкции или обезщетения, които могат да бъдат налагани на Изпълнителя, в случай, че услугите не бъдат предоставени в съответствие с изискванията, установени в договора и действащата нормативна уредба.
  10. **“Машини и съоръжения”** означава всички активи, материали, хардуер и други подобни, предоставени от Възложителя на Изпълнителя във връзка с предоставянето на услугите.
  11. **“Отговорно лице”** означава лицето, определено от Изпълнителя, което осъществява задълженията на Изпълнителя, посочени или произтичащи от договора.
  12. **“Гаранция за обезпечаване на изпълнението”** означава паричната сума или банковата гаранция, която Изпълнителят предоставя на Възложителя, за да гарантира доброто изпълнение на задълженията си по договора.

1. **ОБЩИ ПОЛОЖЕНИЯ**
   1. При изпълнение на условията на настоящия договор, Възложителят възлага на Изпълнителя да предоставя услугите за срока на договора срещу заплащане на договорната цена.
   2. Всяка страна приема, че този договор представлява цялостното споразумение между страните, както и че не се базира на различна информация, предоставена от другата страна или нейни служители.
   3. Настоящият договор не учредява представителство или сдружение между страните по него и никоя от страните няма право да извършва разходи от името и за сметка на другата. В изпълнение на задълженията си по договора нито една от страните не следва да предприема каквото и да е действие, което би могло да накара трето лице да приеме, че действа като законен представител на другата страна.
   4. Номерът и датата на влизане в сила на договора следва да се цитират на всяка релевантна кореспонденция.
   5. Заглавията в този договор са само с цел препращане и не следва да се ползват като водещи при тълкуването на клаузите, до които се отнасят.
   6. Всяко съобщение, изпратено от някоя от страните до другата, следва да се изпраща чрез пратка с обратна разписка, по факс или имейл и ще се счита за получено от адресата от датата, отбелязана на обратната разписка, съответно от получаване на факса/ имейла, ако той е изпратен до правилния факс номер или имейл адрес на адресата.
   7. Всяка страна трябва да уведоми другата за промяна или придобиване на нов адрес, телефонен или факс номер или имейл адрес за кореспонденция възможно най-скоро, но не по късно от 48 часа от такава промяна или придобиване.
   8. Неуспехът или невъзможността на някоя от страните да изпълни, в който и да е момент, някое от условията на настоящия договор не трябва да се приема като отмяна на съответното условие или на правото да се прилагат всички условия на настоящия договор.
   9. Приема се, че на Изпълнителя е известна отговорността, която би могъл да понесе, съгласно българското законодателство по повод на дейността му, касаеща предоставянето на услугите по договора. Отговорности или разходи, възникнали в резултат на сключването на договора се приема, че са включени в договорната цена.
   10. Евентуален спор или разногласие във връзка с тълкуването и изпълнението на настоящия договор, страните ще решават в дух на разбирателство и взаимен интерес. В случай, че това се окаже невъзможно, спорът ще бъде решен по съдебен ред, освен ако страните не подпишат арбитражно споразумение.
   11. Изпълнителят се задължава да обезщети изцяло Възложителя за всички щети и пропуснати ползи, както и да възстанови в пълния им размер санкциите, наложени от съд или административен орган ведно с дължимите лихви, направените разноски, разходи, предявени към Възложителя във връзка с изпълнението на настоящия договор и дължащи се на действия, бездействия или забава на необходими действия на Изпълнителя и/или негови подизпълнители при или по повод предоставянето на услугите.
   12. Никоя клауза извън чл.8 КОНФИДЕНЦИАЛНОСТ не продължава действието си след изтичане срока или прекратяването на договора, освен ако изрично не е определено друго в договора.
2. **ЗАДЪЛЖЕНИЯ НА ИЗПЪЛНИТЕЛЯ**

Без да се ограничават специфичните задължения на Изпълнителя съгласно договора, общите му задължения са, както следва:

* 1. Изпълнителят ще предоставя услугите точно и с грижата на добър търговец, като ползва в максимална степен познанията си и тези на подизпълнителите си, за да осигури използването на най-ефективни и ефикасни способи за предоставянето на услугите.
  2. Изпълнителят следва да предприеме необходимото предоставените услуги да отговарят на поетите задължения и гаранции за качество, както са посочени в договора.
  3. За срока на договора Изпълнителят ползва така своя персонал, време и способности, както е необходимо за точното изпълнение на задълженията му по договора.
  4. Изпълнителят следва да се съобразява с инструкциите на Възложителя, както и да пази добросъвестно интересите на последния, във всеки един момент.
  5. Изпълнителят предоставя услугите съгласно изискванията на договора, а когато те не са подробно описани, по начин, приемлив за Възложителя.
  6. Изпълнителят договаря подходящи условия с подизпълнители, когато е допуснато използването на подизпълнители, които условия да отговарят на разпоредбите на настоящия договор.
  7. Изпълнителят спазва и предприема необходимото, така че неговите служители и подизпълнители да спазват точно изискванията на приложимото право по повод на здравословните и безопасни условия на труда и изискванията на Възложителя за безопасност при работа.
  8. Изпълнителят носи отговорност за предоставянето на услугите, включително и за тези, предоставени от подизпълнителите му.
  9. Изпълнителят представя фактури за плащане съгласно чл.6 Плащане, ДДС и гаранция за обезпечаване на изпълнението.
  10. Изпълнителят трябва да предостави на Възложителя документи и/или сертификати , които доказват качеството на използваните от него материали.
  11. Изпълнителят се задължава да не допуска съхраняване и/или ползване на обекта на напитки с алкохолно съдържание и/или други вещества, които могат да препятстват нормалното изпълнение на работите, както и да допуска до строителната площадка/до обекта, на който се предоставят услугите само квалифицирани работници, които не са употребили алкохол и са в добро здравословно състояние, позволяващо им да изпълняват нормално задълженията си.
  12. След приключване на дейността, Изпълнителят взима обратно отпадъците, които са генерирани от него при извършването на услугата.

1. **ЗАДЪЛЖЕНИЯ НА ВЪЗЛОЖИТЕЛЯ**

Без да се ограничават специфичните задължения на Възложителя съгласно договора, общите му задължения са, както следва:

* 1. Възложителят определя Контролиращ служител, за което своевременно уведомява Изпълнителя. Възложителят може да заменя Контролиращия служител за срока на договора по свое усмотрение.
  2. Контролиращият служител може да упражнява правата на Възложителя съгласно договора, с изключение на правата, свързани с прекратяване и/или изменение на договора. Ако съгласно условията на назначаването си Контролиращият служител следва да получава изрично упълномощаване от Възложителя за упражняването на дадено правомощие, следва да се приеме, че такова му е дадено и липсата му не може да се противопостави на Изпълнителя.
  3. Контролиращият служител може да определи Представител на контролиращия служител, като писмено уведомява Изпълнителя за това.

Представителят на Контролиращия служител не може да упражнява правата на Възложителя по договора, свързани с прекратяване и/или изменение на договора.

1. **НЕУСТОЙКИ**

Неустойките за забава при предоставяне на услугите и некачествено изпълнение на предоставените услуги, предмет на договора, са определени в Раздел В: Специфични условия на договора.

1. **ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО**
   1. Контактите между Възложителя и Изпълнителя по повод на ежедневното предоставяне на услугите се осъществяват между Контролиращия служител или Представителя на контролиращия служител и Изпълнителя.
   2. След предоставяне на всички услуги Изпълнителят изготвя Приемо-предавателен протокол и го представя на Контролиращия служител за одобрение. След получаване на Приемо-предавателния протокол Контролиращият служител проверява данните по него не по-късно от 15 (петнадесет) работни дни след получаването. Възникнали въпроси се разрешат в рамките на този срок.
   3. След като протоколът се подпише от двете страни без възражения, Изпълнителят издава коректно съставена фактура в петдневен срок от възникване на основанието за плащане, съгласно документите, потвърждаващи изпълнението на услугата.
   4. Плащането се извършва по банков път в шестдесет дневен срок от датата на представяне от Изпълнителя на коректно съставена фактура в дирекция “Финанси” на Възложителя.
   5. Възложителят може да задържи плащане или да прихване суми срещу насрещни дължими суми без допълнителни разходи за него в случай, че има основания за това.
   6. Всички суми, посочени в договора, са без ДДС, освен ако изрично не е посочено друго. ДДС, което се дължи по повод на тези суми, се начислява допълнително към сумите.
   7. Задържането и освобождаването на Гаранцията за обезпечаване на изпълнението на Договора се осъществява съобразно условията и сроковете, посочени в Раздел В: Специфични условия на договора.
2. **ИНТЕЛЕКТУАЛНА СОБСТВЕНОСТ**
   1. Извън права на Изпълнителя или трети лица, съществуващи преди подписването на договора, документи, включително проекти, чертежи, обяснителни записки и други резултати, следствие от работата по договора, включително изобретения, става собственост на Възложителя, освен ако изрично не е уговорено друго.
   2. Всяко изобретение, проект, откритие, полезен модел или подобрение в процедурите, направени от Изпълнителя или негови служители по време на изпълнението на договора с Възложителя или отнасящи се по какъвто и да е начин към дейността на Възложителя, или биха могли да бъдат използвани от Възложителя, следва да бъдат предоставени на Възложителя като негова собственост. Изпълнителят следва веднага да съобщи на Възложителя и да му предостави цялата необходима информация по повод на направата на такова изобретение, проект, откритие, полезен модел, или подобрение.
   3. Изпълнителят следва да отбелязва или да осигури отбелязването на правата на интелектуалната собственост на Възложителя, както следва: “Собственост на “Софийска вода” АД ............(дата)”.
   4. Ако бъде поискано от Възложителя, Изпълнителят оказва необходимото съдействие при регистрирането на интелектуалната собственост, независимо в коя държава, за сметка на Възложителя, и предприема всичко необходимо така, че правата на интелектуална собственост да са за Възложителя. В случай, че се наложи и бъде поискано от Възложителя, Изпълнителят следва да предприеме всички действия за прехвърлянето на право на интелектуална собственост на Възложителя, като възможността на Възложителя да ползва обектите на такава собственост следва да е неограничена.
   5. Правото на интелектуална собственост върху компютърна програма, проект за такава или друг софтуерен обект на интелектуална собственост, изготвен от Изпълнителя, негови служители, или подизпълнители за Възложителя във връзка с изпълнението на този договор, се прехвърля върху Възложителя при получаването от Изпълнителя на плащането по договора и от този момент Възложителят отговаря за предприемането на всички стъпки за защита на правата на интелектуална собственост, както Възложителят намери за добре.
   6. Разходи, направени от Изпълнителя и предварително одобрени от Възложителя в изпълнение на чл.7.4 и чл.7.5 от този раздел, следва да се възстановят от Възложителя.
3. **КОНФИДЕНЦИАЛНОСТ**
   1. Освен с писмено съгласие на другата страна, никоя от страните не може да използва договора или информация, придобита по повод на договора, за цели извън изрично предвидените в договора.
   2. Освен с писмено съгласие на другата страна, никоя страна не може по време на договора или след това да разкрива и/или да разрешава разкриването на трети лица всякаква информация, свързана с дейността на другата страна, както и друга конфиденциална информация, която е получена или е могла да бъде получена по време на договора.
   3. В случай, че Възложителят поиска, Изпълнителят прави необходимото, така че неговите служители или подизпълнители да поемат директни задължения към Възложителя по повод на конфиденциалността във форма, приемлива за Възложителя.
4. **ПУБЛИЧНОСТ**

Освен ако не е необходимо за подписването или е уговорено като необходимо за изпълнението на договора, Изпълнителят не публикува по своя инициатива и не разрешава публикуването, заедно или с друго лице, на информация, статия, снимка, илюстрация или друг материал от какъвто и да е вид по повод на договора или дейността на Възложителя преди предварителното представяне на материала на Възложителя и получаването на неговото писмено съгласие. Такова съгласие от Възложителя важи само за конкретното публикуване, което е изрично поискано.

1. **СПЕЦИФИКАЦИЯ**
   1. Изпълнителят се задължава да изпълнява услугите съгласно Раздел А: Техническо задание – предмет на договора, спецификациите, чертежите, мострите или други описания на услугите, част от договора.
   2. Ако Изпълнителят предостави услуги, които не отговарят на изискванията на договора, Възложителят може да откаже да приеме тези услуги и да търси обезщетение за претърпени вреди и пропуснати ползи. Възложителят може да представи на Изпълнителя възможност да повтори изпълнението на неприетите услуги преди да потърси други изпълнители.
2. **ВЪТРЕШНИ ПРАВИЛА**

Преди започване на предоставяне на услугите или на някоя част от тях, Изпълнителят уведомява за това Контролиращият служител и подписва декларация, че е запознат с приложимите вътрешни правила на Възложителя, ако има такива, и ще ги спазва в процеса на работата си.

1. **ЗАПОЗНАВАНЕ С УСЛОВИЯТА НА ОБЕКТИТЕ**
   1. Приема се, че Изпълнителят се е запознал и приел достъпа и другите комуникации към даден обект, рисковете от наранявания и увреждане на собственост на или около обекта, както и на живеещите около обекта лица, условията, при които ще бъдат предоставяни услугите, условията на труд, местата за получаване на материали и друга информация, необходима на Изпълнителя за осъществяване на услугите на този обект.
   2. Изпълнителят няма право да търси допълнителни плащания поради недоразумение или неправилно възприемане на условията на обектите или на основание, че не му е била предоставена точна информация от Възложителя или негови служители или че не е успял да получи правилна информация, или да предвиди възникването на някакви условия, които да повлияят на работата му. Изпълнителят няма право да търси освобождаване или облекчаване на отговорност или някое от задълженията му по договора на същите основания.
2. **ИНСПЕКТИРАНЕ И ДОСТЪП ДО ОБЕКТИ И СЪОРЪЖЕНИЯ**
   1. Във всеки момент Възложителят има право на достъп до обекта (обектите), на които се предоставят услугите, за да провежда инспектиране или по други причини.
   2. Възложителят предоставя на оторизирани представители на Изпълнителя достъп до обекта, където се предоставя услугата. Достъпът се предоставя след предварително предизвестие от страна на Изпълнителя.
   3. Изпълнителят предприема необходимите действия оторизираните му служители да не навлизат в части от обекта, където не е необходимо, и да ползват посочените от Възложителя пътища, маршрути, подстъпи и др.
   4. Изпълнителят осигурява за своя сметка всичко необходимо за предоставянето на услугите, освен ако писмено не е уговорено друго.
   5. Изпълнителят осигурява за собствена сметка и риск доставката, разтоварването и извеждането от обекта на цялата необходима му апаратура, машини и съоръжения. Освен ако страните не се споразумеят друго, Изпълнителят е отговорен за стопанисването, поддръжката, охраната и др. на такива машини и съоръжения, както и за извеждането им от обекта, като трябва да го остави почистен на края на всяко свое посещение.
   6. Изпълнителят се задължава в процеса на предоставяне на услугите да не пречи или възпрепятства дейността на Възложителя или на друг изпълнител или да не се пречи на правата на трети лица да ползват дадени обекти, освен ако подобно възпрепятстване е неизбежно, като в този случай следва да е минимално.
3. **ПРЕДОСТАВЕНИ АКТИВИ**
   1. В случай, че Възложителят предоставя Машини и съоръжения на Изпълнителя, те остават собственост на Възложителя. Изпълнителят поддържа тези Машини и съоръжения в добро състояние, съгласно добрата търговска практика и отговаря за тях от момента на предоставяне до приемането им обратно от Възложителя. Изпълнителят може да използва тези Машини и съоръжения само и единствено за изпълнението на договора. Вреди на тези Машини и съоръжения, причинени от недобро стопанисване от Изпълнителя, се поправят за сметка на Изпълнителя.
4. **СЛУЖИТЕЛИ НА ИЗПЪЛНИТЕЛЯ**
   1. Изпълнителят осигурява компетентен персонал за изпълнение предмета на договора. Възложителят може да инструктира този персонал. Инструкции, получени от служителите на Изпълнителя във връзка с изпълнението на настоящия договор, са обвързващи за Изпълнителя.
   2. Възложителят има право да поиска удостоверение за компетентността на лицата, наети от Изпълнителя за предоставяне на услугите.
   3. Възложителят има право да отхвърли участието на даден служител или представител на Изпълнителя при предоставянето на услугите на даден обект в случай, че той/ тя наруши трудовата дисциплина, прояви небрежност или некомпетентност. От този момент Изпълнителят не може да ползва това лице за предоставянето на услугите по настоящия договор и не може да го включи отново, освен със съгласието на Възложителя. Прилагането на този член не може да бъде причина за забава или неизпълнение на услугите съгласно договора.
   4. Извършването на заваръчни, огневи и други работи с повишена опасност от Изпълнителя, се започва след предварително получаване на разрешително за това от Възложителя /ръководителя на обекта, на чиято територия се предоставят услугите/, когато това е необходимо за изпълнение предмета на договора.
5. **УВЕДОМЯВАНЕ ЗА ИНЦИДЕНТИ**
   1. За всички трудови злополуки, инциденти, наранявания, оказана първа помощ, включително и на трети лица, Изпълнителят се задължава да уведоми незабавно Контролиращия служител, който уведомява отдел БЗР на Възложителя, чийто служители имат право на достъп и следва да им бъде оказвано пълно съдействие при констатиране и документално обработване на инцидента.
   2. Сигнали за аварийни ситуации, възникнали при или в резултат на изпълнението на услугите, незабавно се докладват на Контролиращия служител.
6. **ПРИЕМАНЕ**

Предоставените услуги се приемат съгласно уговореното в Раздел А: Техническо задание – предмет на договора и/или Раздел Б: Цени и данни.

1. **НЕИЗПЪЛНЕНИЕ** 
   1. В случай на неточно и/или некачествено изпълнение, за което Изпълнителят е отговорен, Възложителят писмено уведомява Изпълнителя. Изпълнителят трябва да отстрани последиците от некачественото изпълнение в срок, указан от Възложителя, който не може да бъде по-кратък от 3 дни от получаване на уведомлението или ако това не е възможно, да обоснове писмено защо не е възможно да се отстранят.
   2. Ако Изпълнителят не отстрани последиците от неточното и/или некачественото изпълнение в предписания срок, Възложителят има право да поиска друг изпълнител да ги отстрани за сметка на Изпълнителя или Възложителят да ги отстрани за своя сметка и да приспадне направените разходи, ако Изпълнителя не заплати доброволно съответните разноски.
2. **ФОРС МАЖОР** 
   1. При възникване на форсмажорни обстоятелства по смисъла на чл.306 от Търговския закон на Република България, водещи до неизпълнение на договора, Изпълнителят или негов представител уведомяват писмено Възложителя в какво се състои непреодолимата сила и възможните последици от нея за изпълнението на договора.
   2. Изпълнителят или неговите представители трябва да направят това уведомление до 3 (три) дни от настъпването на обстоятелствата.
3. **ЗАСТРАХОВАНЕ И ОТГОВОРНОСТ**
   1. Изпълнителят носи пълна имуществена отговорност за вреди, причинени по повод предоставянето на услугите, предмет на този договор, както следва:
      1. Нараняване или смърт на някое лице (служител на Възложителя, служител на Изпълнителя или наето от него лице или на трети лица, намиращи се в границите на обекта);
      2. Повреда или погиване имуществото на Възложителя или на трети лица, намиращи се в границите на обекта.

Тази отговорност обхваща и претенциите на трети лица, съдебни процедури, имуществени и/или неимуществени вреди, разноски и всякакви други разходи, свързани с гореизложеното.

* 1. Изпълнителят следва да притежава всички задължителни застраховки, съгласно действащата нормативна уредба, както и поддържа валидни застраховки за своя сметка за срока на договора за рисковете професионална отговорност за вреди, причинени на други участници при предоставянето на услугите и/или на трети лица в следствие на неправомерни действия или бездействие при или по повод изпълнение на задълженията му по договора.
  2. Застрахователните полици се представят на Възложителя при поискване.

1. **ПРЕОТСТЪПВАНЕ И ПРЕХВЪРЛЯНЕ НА ЗАДЪЛЖЕНИЯ**
   1. Договорът не може да бъде прехвърлен или преотстъпен като цяло на трето лице.
2. **ПРЕКРАТЯВАНЕ**
   1. Възложителят може да прекрати договора без каквито и да е компенсации или обезщетения с писмено известие до Изпълнителя при следните обстоятелства:
      1. ако Изпълнителят и/или служителите на Изпълнителя виновно и/или нееднократно предоставят невярна информация или сведения, значително нарушат правилата за безопасност и здраве при работа, продължително и/или съществено не изпълняват задълженията си по договора. Конкретните случаи на значително нарушаване на правилата за безопасност и здраве при работа, както и случаите на продължително и/или съществено неизпълнение на задълженията по договора от страна на Изпълнителя, които могат да доведат до прекратяване на договора по реда на настоящата точка, са описани в Раздел В: Специфични условия на договора.
      2. ако за Изпълнителя е започнала процедура е открито производство по несъстоятелност.
   2. Всяка страна има право едностранно да прекрати Договора изцяло или отчасти, в случай че другата страна е в неизпълнение на Договора и не поправи това положение в четиринадесетдневен срок от получаването на писмено уведомление за това неизпълнение от изправната страна.
   3. В случай, че Възложителят прекрати Договора поради неизпълнение от страна на Изпълнителя, то Възложителят има право да задържи изцяло гаранцията за обезпечаване на изпълнението, внесена от Изпълнителя.
   4. Възложителят има право да прекрати договора с едномесечно писмено предизвестие. Възложителят не носи отговорност за разходи след срока на предизвестието.
   5. Страните могат да прекратят договора по всяко време по взаимно съгласие.
   6. Прекратяването на договора не влияе на правата на всяка от страните, възникнали преди или на датата на прекратяване. При прекратяване на договора всяка страна връща на другата цялата информация, материали и друга собственост.
   7. При изтичане или прекратяване на договора Изпълнителят се задължава да съдейства на нов изпълнител за поемане изпълнението на услугите съгласно инструкциите на Възложителя. Направените от Изпълнителя разходи за това се поемат от Възложителя, след неговото предварително одобрение.
3. **РАЗДЕЛНОСТ**

В случай, че някоя разпоредба или последваща промяна в договора се окаже недействителна, останалите разпоредби продължават да бъдат валидни и подлежащи на изпълнение.

1. **ПРИЛОЖИМО ПРАВО**

Към този договор ще се прилагат и той ще се тълкува съобразно разпоредбите на българското право.

1. **ЗАЩИТА НА ЛИЧНИТЕ ДАННИ**
   1. В съответствие с изискванията, заложени в Общия Регламент за защита на личните данни (Регламент (ЕС) 2016/679) (Регламента), пораждащ пряко действие, считано от 25.05.2018г.:
   2. Изпълнителят, в качеството си на обработващ личните данни, предоставени му от Възложителя – администратор на лични данни, по силата на настоящия договор, няма право да включва друг обработващ данните без предварителното конкретно или общо писмено разрешение на Възложителя. В случай на общо писмено разрешение, Изпълнителят е длъжен да информира Възложителя за всякакви планирани промени за включване или замяна на други лица, обработващи данни, като по този начин даде възможност на Възложителя да оспори тези промени.

Във връзка с обработването на лични данни Изпълнителят е длъжен:

a) да обработва личните данни само по документирано нареждане на Възложителя;

б) да гарантира, че лицата, оправомощени да обработват личните данни, са поели ангажимент за поверителност или са задължени по закон да спазват поверителност;

в) да вземе всички необходими мерки съгласно чл. 32 от Регламента, гарантиращи сигурността на обработването на данните;

г) да спазва условията за включване на друг обработващ лични данни;

д) като взема предвид естеството на обработването, да подпомага Възложителя, доколкото е възможно, чрез подходящи технически и организационни мерки при изпълнението на задължението му като администратор да отговори на искания за упражняване на предвидените в глава III от Регламента права на субектите на данни;

е) да подпомага Възложителя да гарантира изпълнението на задълженията съгласно чл. 32—36 от Регламента, като отчита естеството на обработване и информацията, до която е осигурен достъп на Изпълнителя - обработващ лични данни;

ж) да заличи или върне на Възложителя всички лични данни след приключване на услугите по обработване и да заличи съществуващите копия, за което да представи на Възложителя декларация;

з) да осигури достъп на Възложителя до цялата информация, необходима за доказване на изпълнението на посочените тук задължения, да съдейства при извършването на одити, включително проверки, от страна на Възложителя или друг одитор, оправомощен от Възложителя;

з) незабавно да уведоми Възложителя, ако счита, че дадено нареждане нарушава Регламента или други разпоредби относно защитата на данни.

* 1. В случай, че Изпълнителят - обработващ лични данни, включва друг обработващ лични данни за извършването на специфични дейности по обработване от името на Възложителя, на това друго лице се налагат същите задължения за защита на данните, както задълженията между Възложителя и Изпълнителя, предвидени в настоящия договор и по- специално, да предостави достатъчно гаранции за прилагане на подходящи технически и организационни мерки, така че обработването да отговаря на изискванията на Регламента. Когато другият обработващ лични данни не изпълни задължението си за защита на данните, първоначалният обработващ данните продължава да носи пълна отговорност пред Възложителя за изпълнението на задълженията на този друг обработващ лични данни.

1. **АНТИКОРУПЦИОННА КЛАУЗА**
   1. При изпълнение на настоящия договор, страните се задължават да спазват стриктно приложимите закони, забраняващи подкупването на лица, заемащи публични длъжности, и физически лица, търговията с влияние, прането на пари, които по-конкретно могат да доведат до недопускане до обществена поръчка, включително Закона за чуждестранните корупционни практики на САЩ от 1977 г.; Закона за подкупите на Обединеното Кралство от 2010 г., Френския антикорупционен закон „Сапен“ от 2016 г., както и Закона за противодействие на корупцията и за отнемане на незаконно придобитото имущество, Закона за мерките срещу изпиране на пари, както и всички други приложими нормативни и административни актове.
   2. Страните се задължават да внедрят и изпълняват всички необходими и разумни политики и мерки с цел предотвратяване на корупция.
   3. Изпълнителят декларира, че доколкото му е известно, законните му представители, директори, служители, представители и всяко лице, което извършва услуги, съгласно този договор за или от името на Възложителя и/или други дружества от групата Веолия, не е и няма пряко или косвено да предлага, дава, съгласява се да дава, разрешава, иска или приема даването на пари или друга облага, или да предоставя предимство или подарък на лице, компания или предприятие, включително държавни чиновници или служители, представители на политически партии, кандидати за политически длъжности, лице, заемащо длъжност в административен орган или орган на законодателната или съдебна власт, за или от името на страна, държавна агенция или държавна компания, длъжностно лице от публична организация или международна организация, за целите на корупционно влияние върху такова лице в заеманата от него служебна длъжност, или за целите на възнаграждаване на или склоняване към неточно изпълнение на съответно задължение или дейност от лице, за да се постигне или запази даден бизнес за Възложителя и/или други дружества от групата Веолия или да се извлече полза при осъществяването на бизнес за Възложителя и/или други дружества от групата Веолия.
   4. Изпълнителят приема да уведомява Възложителя за всяко нарушаване на условие от този член в разумен срок.
   5. В случай че Възложителят уведоми Изпълнителят, че има основателни причини да счита, че Изпълнителят е нарушил условие от този раздел:
      1. Възложителят има право да спре изпълнението на настоящия Договор без предизвестие, доколкото Възложителят счита за необходимо да разследва съответното поведение, без това да води до възникването на каквито и да било задължения или отговорност пред Изпълнителят за такова спиране;
      2. Изпълнителят се задължава да предприеме всички разумни стъпки, за да предотврати загубата или унищожаването на документални доказателства във връзка със съответното поведение.
   6. Ако Изпълнителят наруши някое условие на настоящия раздел:
      1. Възложителят може незабавно да прекрати този Договор без предизвестие и без да има каквито и да било задължения.
      2. Изпълнителят се задължава да обезщети Възложителя, до максималната степен, позволена от закона, за загуби, вреди или разходи, понесени от Възложителя, възникващи от такова нарушение.

Споразумение

към договор № ........../....................год.

за съвместно осигуряване на здравословни и безопасни условия на труд при доставки и услуги в обекти, помещения, работни площадки и затворени зони, експлоатирани от „Софийска вода“ АД

**ОБЩИ ПОЛОЖЕНИЯ**

Настоящото споразумение е в изпълнение на чл. 18 от Закона за здравословни и безопасни условия на труд и е неразделна част от договора.

**ВЗАИМОДЕЙСТВИЯ МЕЖДУ ВЪЗЛОЖИТЕЛЯ И ИЗПЪЛНИТЕЛЯ**

1. Софийска вода (Възложител) и ………………………………….. (Изпълнител) се информират взаимно за:
   1. рисковете при изпълнение на услугата на територията на затворената зона;
   2. необходими и предприети мерки за управление на риска за безопасността и здравето (БЗР);
   3. промени в условията на труд и обстоятелства, налагащи допълнителни мерки за осигуряване на БЗР;
   4. неблагоприятни отклонения от очакваното изпълнение, инциденти и злополуки
   5. опасност от авария или пожар.
2. ВЪЗЛОЖИТЕЛЯТ и ИЗПЪЛНИТЕЛЯТ координират действията си при инциденти, злополуки, и/или аварии, в това число - първа долекарска помощ на пострадали и опазване на живота и здравето на хората на обекта, съоръженията и оборудването
3. ИЗПЪЛНИТЕЛЯТ и ВЪЗЛОЖИТЕЛЯТ си сътрудничат при разследване, анализ и корекция на отклонения, застрашаващи безопасността на хората, инциденти и злополуки.

**ПРАВА И ЗАДЪЛЖЕНИЯ НА СТРАНИТЕ**

1. ВЪЗЛОЖИТЕЛЯТ определя поименно лице за координиране на дейностите с ИЗПЪЛНИТЕЛЯ (Контролиращ служител)
2. Изпълнителят се задължава да спазва правилата и условия, свързани с БЗР н Възложителя, за които е уведомен от Възложителя, включително:
   1. условията на труд и трудовия процес, използваните материали и опасни вещества, съществуващите опасности и рискове за здравето и безопасността на хората на територията на затворената зона, в която ще се извършва услугата, тяхното непосредствено и последващо въздействие.
   2. правилата за вътрешния трудов ред;
   3. общите правила за безопасност и здраве на зоната;
   4. лични предпазни средства (ЛПС) и специално работно облекло (СРО), необходими за защита от специфични за зоната опасности;
   5. контролно-пропускателния режим, маршрутите за движение и санитарно-битовите помещения за съответната затворена зона;
   6. изискванията към транспортни средства;
   7. рисковите зони/места и използваните знаци и сигнали;
   8. местата за хранене, пушене и почивка;
   9. план за евакуация и очаквани действия при извънредни ситуации;
   10. друга информация с отношение към безопасността и здравето.
3. ВЪЗЛОЖИТЕЛЯТ провежда начален инструктаж на представителите на ИЗПЪЛНИТЕЛЯ при първото посещение на затворената зона и не по-рядко от веднъж за календарна година.
4. ВЪЗЛОЖИТЕЛЯТ контролира изпълнението на задълженията на ИЗПЪЛНИТЕЛЯ по БЗР на територията на затворената зона.
5. ВЪЗЛОЖИТЕЛЯТ има право да не допуска или отстранява от обекта работещи на Изпълнителя, които нарушават правилата за безопасност и здраве при работа.
6. ВЪЗЛОЖИТЕЛЯТ може да наложи неустойки и/или да прекрати договорa с ИЗПЪЛНИТЕЛЯ при нарушаване на правилата за безопасност при работа, на основание предвидени в договора клаузи.
7. ИЗПЪЛНИТЕЛЯТ изпълнява услугите по договора с ВЪЗЛОЖИТЕЛЯ чрез:
   1. всички необходими за дейността документи, лицензи и разрешителни;
   2. актуална оценка на риска за дейностите/услугите, които изпълнява (ще изпълнява) на площадката;
   3. правоспособен и квалифициран персонал по поименен списък с притежаваната от тях правоспособност и актуални документи, които я доказват
   4. персонал без медицински противопоказания за извършваните дейности и условията на труд (декларация с имената на работещите) ;
   5. определяне, осигуряване и документиране на всички необходими инструктажи и обучения;
   6. актуални , оповестени и достъпни инструкции и правила за безопасно извършване на услугата;
   7. налични изправни колективни и лични предпазни средства и работно облекло
   8. оборудвана аптечка за оказване на първа долекарска помощ
8. Правилата и изискванията за БЗР в съответната зона на Възложителя са задължителни за работещите на ИЗПЪЛНИТЕЛЯ, освен ако няма друго писмено споразумение за това.
9. Преди доставката на работно оборудване и съоръжения, Изпълнителят предоставя на Възложителя на български език на електронен и хартиен носител сертификат за съответствие, информационни листа, инструкции, схеми, ръководства за монтаж, експлоатация и поддръжка.
10. ИЗПЪЛНИТЕЛЯТ поддържа и предоставя при поискване на Възложителя доказателства за изпълнение на т. 10.
11. Проектираните и/или доставените от ИЗПЪЛНИТЕЛЯ продукти, стоки и работно оборудване отговарят на нормите и изискванията за безопасност и здравето и в приложимите за тях изисквания за техническо съответствие.
12. ИЗПЪЛНИТЕЛЯТ съхранява и пази имуществото на ВЪЗЛОЖИТЕЛЯ, в това число реда и чистота на работните места, на които осъществява дейността си.
13. ИЗПЪЛНИТЕЛЯ носи отговорност за спазването на правилата за безопасност при работа и изискванията на вътрешните документи по БЗР от всеки от работещите си.

**Координирането на съвместното прилагане на настоящото Споразумение, при извършване на дейности, предмет на договор, се възлага на контролиращи служители:**

**(от страна на) Възложителя – ………………………………………………………………………………, (име, длъжност, тел.)**

**(от страна на) Изпълнителя – ……………………………………………...……………………………, (име, длъжност, тел.)**

**ИЗПЪЛНИТЕЛ: ВЪЗЛОЖИТЕЛ:**

**СПОРАЗУМЕНИЕ**

към договор № ........................,

**за съвместно осигуряване опазването на околната среда,**

**при доставка на продукти и услуги, възложени от “Софийска вода” АД**

На **....................** г., на основание чл.9 от Закона за опазване на околната среда и съгласно изискванията на БДС EN ISO 14001:2015, се сключи настоящето Споразумение между:

**Възложителя** – “Софийска вода” АД **и**

**Изпълнителя** – ………………………………………………………………………………………………………………

Координирането на съвместното прилагане на настоящото Споразумение**,** при извършване на дейности, предмет на договор, се възлага на **контролиращи служители:**

(от страна на) **Възложителя** – ……………………………………………………………………………………………

………………………………………………………………………………………..………………………………

*(име, длъжност, тел.)*

(от страна на) **Изпълнителя** – ……………………………………………...……………………………………………

………………………………………………………………………………………………………………………….

*(име, длъжност, тел.)*

„Софийска вода” АД се стреми към непрекъснато подобрение на своите работни процеси в предоставянето на „ВиК“ услуги, като едновременно с това се ангажира с осигуряване опазването на околната среда.

Настоящото Споразумение изисква спазването от страна на **Изпълнителя** на приложимите законодателни изисквания при доставката на продукти и услуги и възприетите правила за работа на територията на експлоатираните от **Възложителя** площадки.

1. Изпълнителят се задължава да спазва изискванията по Споразумението от страна на **всички свои служители на обекта**, на **фирмите подизпълнители**, на които са възложили работата си и на **всички физически и юридически лица**, които се намират на територията на **Възложителя**.

**ОБМЕН НА ИНФОРМАЦИЯ:**

1. **Възложителят** и **Изпълнителят** обменят информация своевременно, по въпроси засягащи управлението на рисковете и аспектите по ОС, предложения за подобрение или инциденти по ОС.
2. Служителите на **Изпълнителя** преминават начален инструктаж по ОС на територията на **Възложителя** при първо посещение на обекта.
3. Преди първа доставка на стоки и услуги, **Изпълнителят** осигурява на **Възложителя** всички изискуеми документи (сертификат за съответствие, за качество, информационни листа, инструкции и други) за съответната стока/услуга и му ги предоставя.
4. **Изпълнителят** доставя стоките в оригинални, ненарушени опаковъчни единици, надлежно обозначени и етикетирани.

**УПРАВЛЕНИЕ НА ОТПАДЪЦИ:**

1. **Изпълнителят** пази чистота на мястото на доставката на продуктите и услугите.
2. **Изпълнителят** не смесва различни видове отпадъци.
3. **Изпълнителят** не допуска изхвърляне на отпадъци извън съдовете за разделно събиране - цветни контейнери за отпадъци от опаковки и специализирани съдове за битови и опасни отпадъци.
4. **Изпълнителят** не допуска на обектите неизправни моторни превозни средства (МПС) и машини.
5. **Изпълнителят** не допуска теч на масла и горива от МПС.

**ИЗВЪНРЕДНИ СИТУАЦИИ:**

1. **Изпълнителят** осигурява мерки за предотвратяване на извънредни ситуации, свързани със замърсяване на ОС.
2. **Изпълнителят** осигурява на служителите си технически средства за овладяване на възникнала извънредна ситуация следи за коректната им употреба при необходимост.
3. **Изпълнителят** запознава служителите си за действията, които е необходимо да предприемат с цел намаляване въздействието върху ОС при възникнала извънредна ситуация.
4. **Изпълнителят** своевременно предоставя информация на **Възложителят** при възникнала извънредна ситуация.
5. **Изпълнителят** предприема незабавни действия по почистване и отстраняване на последствията от създалата се извънредна ситуация.

**НАРУШЕНИЯ ПО СПОРАЗУМЕНИЕТО:**

1. **Изпълнителят** отстранява причините за нарушенията по настоящото Споразумение, така че то да не се случва повторно.
2. **Изпълнителя** се съгласява да заплати размера на наложената/ите неустойка/и, която/които е/са определени в Договора, при констатирани от страна на **Възложителя** нарушения по която и да е от точките от Споразумението.

Настоящето споразумение се подписва в два еднообразни екземпляра, по един за всяка от страните.

**ИЗПЪЛНИТЕЛ: ВЪЗЛОЖИТЕЛ:**